**KUTSESTANDARD**

**Raudtee teemehaanik, tase 4**

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid.

Raudtee teemehaanik, tase 4 kutsestandard on aluseks tööturu nõudmistele vastavate täiendusõppe õppekavade koostamisele ning isikute kompetentsuse hindamisele kutse andmisel.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Raudtee teemehaanik, tase 4 | 4 |

|  |  |
| --- | --- |
| **Võimalikud osakutsed ja nimetused kutsetunnistusel** | |
| **Osakutse nimetus** | **Eesti kvalifikatsiooniraamistiku (EKR) tase** |
| Mullatööde tööjuht, tase 4 | 4 |
| Rihtimis- ja tõstetööde tööjuht, tase 4 | 4 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Raudtee teemehaanik, tase 4 tööks on rööbastee ja raudteerajatiste hooldus-, remont- ja ehitustööde korraldamine ja juhtimine etteantud juhiste järgi ning tehtud tööde kontrollimine.  Raudtee teemehaanik, tase 4 on oskustööline, kes töötab meeskonna liikmena iseseisvalt, juhendab meeskonna tavatööd ning võtab vastutuse teiste arendamise eest.  Rööbastee ja raudteerajatiste hooldus-, remont- ja ehitustööde kutseala koosneb neljast kutsest:  Raudtee teemehaaniku abi, tase 2 teeb brigaadi liikmena lihtsamaid raudtee hooldus- ja remonttöid, vajades mõnikord ka kogenud töötaja juhendamist.  Raudtee teemehaanik, tase 3 töötab brigaadi liikmena, kontrollib iseseisvalt raudtee tehnilist seisukorda, teeb tehnohooldust ja remonti ning leiab võimalike vigade põhjusi.  Raudtee teemehaanik, tase 4 korraldab ja teeb rööbastee ja raudteerajatiste hooldus-, remont- ja ehitustöid, juhendab brigaadi liikmeid ilmnenud vigade analüüsimisel ja vigade vältimiseks vajalike abinõude valikul ning kontrollib tehtud töö tulemust etteantud juhiste järgi.  Raudtee teemehaanik, tase 5 planeerib ja juhib hooldus-, remont- ja ehitustöid (sh määrab materjalide ja mehhanismide vajadust), kontrollib tehtud töö tulemust, kavandab ja korraldab parendustegevused ning võtab töö vastu või kontrollib rööbastee ja raudteerajatiste seisukorda ning teeb raudteerajatiste hooldus-, remont- ja ehitustöid.  Raudtee teemehaanik, tase 4 töö toimub välitingimustes ja üldjuhul tööpäeval, vajadusel ööpäevaringselt, puhkepäevadel ja riiklikel pühadel. Raudtee teemehaanik, tase 4 töö on vaheldusrikas ja kulgeb kiires tempos. Töökeskkond on kõrgendatud ohuga töökoht rongiliikluseks avatud raudteel, sealjuures töötamine ebatasasel pinnal ja erinevates ilmastikuoludes. Seetõttu on raudtee teemehaaniku töös vajalik hea füüsiline tervis ja keskkonnataluvus, ta peab järgima tööeeskirjade, tervisekaitse- ja ohutusnõudeid, kasutama töö iseloomule ja ilmastikule vastavat kõrgnähtavat tööriietust ning isikukaitsevahendeid. Ohutusnõuete rikkumine võib põhjustada raudteeohutust mõjutava juhtumi või tööõnnetuse.  Kohustuslik on läbida eelnev ja perioodiline raudteetöötaja tervisekontroll.  Põhilisteks töövahenditeks on raudtee spetsiifilised käsitööriistad (nt vasar, kang, mutrivõti), väikemehhanismid (nt lumepuhur, mutrikeeraja, topper, pilude reguleerija, elektrijaam, lõikur, lihvija), signaalid (signaallipp, -lamp, piiramissignaalid), sidevahendid (käsiraadiojaam, mobiiltelefon) ja mõõtevahendid (näit mõõdulint, -ratas, teešabloon, universaalnihik, nivelliir). |
| Kommentaarid: |
| **A.2 Tööosad** |
| A.2.1 Töö planeerimine ja dokumenteerimine  A.2.2 Liiklusohutuse tagamine  A.2.3 Tee seisukorra kontrollimine  A.2.4 Lumetõrjetööde tegemine raudteel  A.2.5 Liiprite ja prusside paigaldamine, vahetamine ja kvaliteedi kontrollimine  A.2.6 Rööbastee sideosade ja kinnituste paigaldamine, kontrollimine ja puuduste kõrvaldamine  A.2.7 Raudtee muldkeha remontimine ja hooldamine  A.2.8 Ballasti paigaldamine ja hooldamine  A.2.9 Raudtee geomeetria korrashoiutööde tegemine, korraldamine ja tulemuste hindamine  A.2.10 Rööbasahelate korrashoiutööde tegemine ja korraldamine  A.2.11 Rajatiste (raudteesildade, -truupide, -viaduktide, -tunnelite, -rennide, veeviimarite, estakaadide, tugiseinade, platvormide) remontimine, seisukorra hindamine ja kontrollimine  A.2.12 Rööbastee korrashoiutööde tegemine ja korraldamine ning rööbastee remontimine  A.2.13 Raudteeülesõidu- ja -ülekäigukohtade remontimine ja kontrollimine  A.2.14 Juhendamine  Raudtee teemehaanik, tase 4 kutse sisaldab järgmisi osakutseid:   1. mullatööde tööjuht, tase 4, mis moodustub tööosadest A.2.1-A.2.4, A.2.7 ja A.2.14; 2. rihtimis- ja tõstetööde tööjuht, tase 4, mis moodustub tööosadest A.2.1-A.2.3, A.2.8-A.2.10 ja A.2.14. |
| **A.3 Kutsealane ettevalmistus** |
| Tavaliselt töötavad 4. taseme raudtee teemehaanikutena inimesed, kellel on vähemalt keskharidus ja kelle kutseoskused on omandatud 6-kuulise praktilise töö käigus vähemalt samal tasemel kogenud teemehaaniku juhendamisel. |
| Kommentaarid: |
| **A.4 Enamlevinud ametinimetused** |
| Brigadir, tööjuht, teejärelevaataja. |
| Kommentaarid: |
| **A.5 Regulatsioonid kutsealal töötamiseks** |
| Kutsealal töötamiseks on vajalik kutsetunnistus raudteeseaduse kohaselt. |
| **A.6 Tulevikuoskused** |
|  |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Raudtee teemehaanik, tase 4 kutse taotlemisel on nõutud üldoskuste B.2 ja kõigi kompetentside B.3.1-B.3.14 tõendamine.  Mullatööde tööjuht, tase 4 osakutse taotlemisel on nõutud üldoskuste B.2 ning kompetentside B.3.1-B.3.4, B.3.7 ja B.3.14 tõendamine.  Rihtimis- ja tõstetööde tööjuht, tase 4 osakutse taotlemisel on nõutud üldoskuste B.2 ning kompetentside B.3.1-B.3.4, B.3.8-B.3.10 ja B.3.14 tõendamine. |

|  |  |
| --- | --- |
| **B.2 Raudtee teemehaanik, tase 4 üldoskused** | **EKR tase 4** |
| Tegevusnäitajad:   1. järgib raudteetranspordi töö ja liikluse korraldamise põhimõtteid oma kutsetaseme piires; 2. järgib oma töös kõikide asjakohaste standardite, juhendite ja õigusaktide nõudeid; 3. oskab rakendada töötervishoiu reeglite kohaseid ohutusvõtteid; rakendab tööd soodustavaid ja tervist säästvaid asendeid ja töövõtteid tööülesannete täitmisel; kontrollib, et seda teeksid ka töötajad; 4. järgib tööohutusnõudeid (sh kasutab isikukaitsevahendeid) töö planeerimisel, töökoha ettevalmistamisel, töö käigus ja töökoha korrastamisel ning arvestab teiste inimeste ja keskkonnaga enda ümber, vältimaks tööõnnetusi raudteel; kontrollib, et seda teeksid ka töötajad; 5. peab puhtust ja korda ning hoiab ja kasutab teiste inimeste, organisatsiooni, ühiskonna ja loodusvarasid (töökoht, materjalid, seadmed, jm) hoolivalt ja otstarbekalt; 6. püstitab soovitavast tulemusest lähtuvad selgelt sõnastatud, mõõdetavad, saavutatavad ja asjakohased eesmärgid ning määrab nende täitmise tähtaja; 7. arutab töötajaga töötulemusi ning annab tagasisidet kutsealase ja sotsiaalse käitumise kohta töökeskkonnas; 8. teatab vastutavale töötajale töö valmisolekust ja lõpetamisest; 9. oskab märgata potentsiaalset probleemi, vaadata läbi seotud teavet, sõnastada lahendamist vajav küsimus ja hinnata võimalusi ning strateegiaid sellele vastuse leidmiseks; 10. katkestab töö tervisele, tehnikale, liiklusele või keskkonnale ohtliku olukorra tekkides; teavitab koheselt vastavalt nõuetele; 11. kavandab teadlikult oma aega; 12. oskab kollektiivi vajadustega ning ühise eesmärgiga arvestada ning teistega ülesannete täitmiseks koostööd teha, sealhulgas vajalikku ja kasulikku informatsiooni jagada; 13. osaleb erialastes aruteludes oma kompetentsuse piires; oskab konstruktiivses väitluses ja arutelus argumente koostada ja esitada, et veenda vastaspoolt või neutraalset kolmandat poolt oma seisukohas; 14. osaleb kutsealases täiendusõppes, rakendab õpitut oma töös; 15. valdab eesti keelt vähemalt tasemel A2 (vt lisa 1); 16. mõistab ja kasutab digitaalseid süsteeme, tööriistu ja rakendusi ning töötleb digitaalset teavet iseseisva kasutaja tasemel (vt lisa 2). | |
| Kommentaarid: | |

|  |
| --- |
| **B.3 Kompetentsid** |

|  |  |  |
| --- | --- | --- |
| **B.3.1 Töö planeerimine ja dokumenteerimine** | **EKR tase 4** | |
| Tegevusnäitajad:   1. kasutab projektides olevat teavet oma ja alluvate töötajate tööülesannete määratlemiseks; 2. koostab tööplaanid, juhindudes tööülesannetest; 3. kogub (sh hangib vajalikud load), täpsustab ja analüüsib vajalikku informatsiooni tööülesannete täitmiseks, juhindudes tööülesannetest; 4. valmistab ette töö tehnoloogilise protsessi, tagades ja kontrollides tööks vajalike materjalide, tööriistade, mehhanismide ja tööjõu olemasolu ning juhindudes tööülesannetest; 5. tagab objektil tööriistade, väikemehhanismide ja abiseadmete olemasolu, juhindudes töö iseloomust ja tehnoloogiast; 6. dokumenteerib tööd ja töötleb andmed, juhindudes organisatsioonisisesest töökorraldusest. | | |
| Kommentaarid: | | |
| **B.3.2 Liiklusohutuse tagamine** | | **EKR tase 4** |
| Tegevusnäitajad:   1. valib ohutusmeetmed ja kontrollib nende täitmist; 2. esitab hoiatuse nõudeavalduse; 3. piirab töökoha ohutuse tagamiseks ajutiste signaalmärkidega või kontrollib nende olemasolu; 4. määrab signalisti ohutuse tagamiseks; 5. teeb jaamas töötamisel nõuetekohased sissekanded; 6. korraldab tee- ja signaalmärkide paigaldamist, hooldamist ja eemaldamist või teeb neid töid raudteehoiutöödel; 7. kontrollib tee- ja signaalmärkide olemasolu ja seisukorda raudteehoiutöödel. | | |
| Kommentaarid: | | |
| **B.3.3 Tee seisukorra kontrollimine** | **EKR tase 4** | |
| Tegevusnäitajad:   1. teeb kindlaks liiklusohtliku rikke, teavitab sellest ettenähtud korras ning tegutseb rikke likvideerimiseks; 2. mõõdistab raudteerajatised, kasutades asjakohaseid mõõteriistu, juhindudes mõõteriistade kasutusjuhenditest; 3. analüüsib ja kasutab teemõõduvaguni mõõdistusandmeid raudteehoiutöödel. | | |
| Kommentaarid: | | |

|  |  |
| --- | --- |
| **B.3.4 Lumetõrjetööde tegemine raudteel** | **EKR tase 4** |
| Tegevusnäitajad:   1. korraldab raudteerajatiste (raudteeületuskohad, pöörmed, platvormid jm) käsitsi lumetõrjetööde tegemist või teeb neid töid ise, kasutades asjakohaseid töövahendeid; 2. korraldab raudteerajatiste (raudteeületuskohad, pöörmed, platvormid, jm) lumetõrjetööde tegemist masinate ja mehhanismidega vastavalt ettenähtud korrale. | |
| Kommentaarid: | |
| **B.3.5 Liiprite ja prusside paigaldamine, vahetamine ja kvaliteedi kontrollimine** | **EKR tase 4** |
| Tegevusnäitajad:   1. kontrollib liiprite ja prusside seisukorda; 2. hindab liiprite ja prusside mahapaneku ja vahetamise tulemust; 3. korraldab liiprite vahetamist või teeb neid töid ise, kasutades asjakohaseid töövahendeid ning juhindudes töö tehnoloogiast; 4. paigaldab pöörmeprusse ja teeb pöörmeprusside vahetamist, juhindudes töö tehnoloogiast ja kasutades asjakohaseid töövahendeid. 5. vahetab sillaprusse, juhindudes töö tehnoloogiast ja kasutades asjakohaseid töövahendeid. | |
| Kommentaarid: | |
| **B.3.6 Rööbastee sideosade ja kinnituste paigaldamine, kontrollimine ja puuduste kõrvaldamine** | **EKR tase 4** |
| Tegevusnäitajad:   1. kontrollib rööbastee sideosasid ja kinnitusi ning kinnitab, paigaldab või vahetab need, kasutades asjakohaseid töövahendeid; 2. kontrollib sideosade ja kinnituste paigaldamise ja vahetamise tulemust; 3. korraldab erinevate kinnituste paigaldamist ja vahetamist või teeb neid töid ise, kasutades asjakohaseid töövahendeid ning juhindudes töö tehnoloogiast; 4. korraldab lukupilude reguleerimist rööpaniiti katkestamata või teeb neid töid ise, kasutades asjakohaseid töövahendeid ning juhindudes töö tehnoloogiast; 5. korraldab rööbaste ärajooksu tõkestamist või teeb neid töid ise, kasutades asjakohaseid töövahendeid ning juhindudes töö tehnoloogiast; 6. kontrollib lukupilude korrasolekut ja rööbaste ärajooksu tõkestamist. | |
| Kommentaarid: | |
| **B.3.7 Raudtee muldkeha remontimine ja hooldamine** | **EKR tase 4** |
| Tegevusnäitajad:   1. hindab muldkeha seisukorda ja kuju muutust; 2. korraldab muldkeha remontimist ja hooldamist ning muldkeha defektide kõrvaldamist või teeb neid töid ise, kasutades asjakohaseid töövahendeid ning juhindudes töö tehnoloogiast; 3. rajab veeviimarid ja kraavid ning korrastab neid, kasutades asjakohaseid töövahendeid; 4. hindab muldkeha remont- ja hooldustööde tulemust. | |
| Kommentaarid: | |
| **B.3.8 Ballasti paigaldamine ja hooldamine** | **EKR tase 4** |
| Tegevusnäitajad:   1. puhastab ja paigaldab ballasti kuni 10 cm liipri või prussi tallast sügavamalt, kasutades asjakohaseid töövahendeid ning juhindudes töö tehnoloogiast; 2. hindab ballasti paigaldus- ja hooldustööde tulemust. | |
| Kommentaarid: | |
| **B.3.9 Raudtee geomeetria korrashoiutööde tegemine ja korraldamine** | **EKR tase 4** |
| Tegevusnäitajad:   1. kontrollib raudtee geomeetriat (vajumid, rihiviga, rööpmelaius jm), kasutades asjakohaseid mõõteriistu; 2. hindab ja korraldab raudtee geomeetriatöid (tõstmine, rihiviga, rööpmelaius jm) või teeb neid töid ise, kasutades asjakohaseid töövahendeid ning juhindudes töö tehnoloogiast; 3. hindab raudtee geomeetriatööde (tõstmine, rihiviga, rööpmelaius jm) tulemust. | |
| Kommentaarid: | |
| **B.3.10 Rööbasahelate korrashoiutööde tegemine ja korraldamine** | **EKR tase 4** |
| Tegevusnäitajad:   1. kontrollib rööbasahela seisukorda (isoleerlukud, isolatsioonimaterjal, ühendid jm) ja teeb kindlaks rööbasahela rikked; 2. kavandab ja korraldab rööbasahela töid (isoleerlukkude, isolatsioonimaterjali ja ühendite paigaldamist jm) ja hindab töötulemust, juhindudes projektist. | |
| Kommentaarid: | |
| **B.3.11 Rööbastee korrashoiutööde tegemine ja korraldamine ning rööbastee remontimine** | **EKR tase 4** |
| Tegevusnäitajad:   1. kontrollib rööbastee seisukorda; 2. kontrollib pöörmete seisukorda; 3. paigaldab ja vahetab rööpaid, kasutades asjakohaseid töövahendeid ning juhindudes töö tehnoloogiast; 4. korraldab pöörmete reguleerimist ja üksikute metallosade vahetamist või teeb neid töid ise, kasutades asjakohaseid töövahendeid ning juhindudes töö tehnoloogiast. | |
| Kommentaarid: | |
| **B.3.12 Raudteeülesõidu- ja -ülekäigukohtade remontimine ja kontrollimine** | **EKR tase 4** |
| Tegevusnäitajad:   1. korraldab raudteeülesõidu- ja -ülekäigukohtade remontimist või teeb neid töid ise, kasutades asjakohaseid töövahendeid; 2. korraldab raudteeülesõidu- ja -ülekäigukohtade katte vahetamist ja remontimist või teeb neid töid ise, kasutades asjakohaseid töövahendeid; 3. kontrollib raudteeülesõidu- ja -ülekäigukohtasid ning teeb kindlaks rikked; 4. kontrollib raudteeülesõidu- ja -ülekäigukohtade märgistuse ja nähtavuse olemasolu. | |
| Kommentaarid: | |
| **B.3.13 Rajatiste (raudteesildade, -truupide, -viaduktide, -tunnelite, -rennide, veeviimarite, estakaadide, tugiseinade, platvormide) remontimine, seisukorra hindamine ja kontrollimine** | **EKR tase 4** |
| Tegevusnäitajad:   1. korraldab ja puhastab rajatisi, kasutades asjakohaseid töövahendeid; 2. kontrollib ja puhastab rajatisi, teeb kindlaks ja kõrvaldab rikked. | |
| Kommentaarid: | |
| **B.3.14 Juhendamine** | **EKR tase 4** |
| Tegevusnäitajad:   1. juhendab madalama kutsetasemega töötajaid ilmnenud vigade analüüsimisel ja vigade vältimiseks vajalike abinõude valikul, juhindudes etteantud tööülesandest, töö tehnoloogiast, õigete töövahendite ja -võtete valikust ning järgides etteantud kvaliteedinõudeid; 2. koordineerib mehhanismide tööd töökohal, juhindudes töö iseloomust. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad | Indrek Kaliste, Leonhard Weiss OÜ  Rein Ljäkin, AS Eesti Raudtee  Tavo Sarnik, Go Track OÜ  Moonika Siniallik, Edelaraudtee AS  Meeri Sõerd, Tarbijakaitse ja Tehnilise Järelevalve Amet  Tarvi Viisalu, AS Eesti Raudtee  Peep Õim, SA Raudteekutsed |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 7 |
| 1. Viide Ametite Klassifikaatorile (ISCO 08) | 7215 Troppijad ja trossijätkajad |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles | Railway Mechanic, level 4 |
| Vene keeles | монтёр пути, механик по железнодорожному пути |
| Kommentaarid: |  |
| **C.3 Lisad** | |
| Lisa 1[Keelte oskustasemete kirjeldused](http://www.kutsekoda.ee/et/kutseregister/kutsestandardid/10479568/lisad/10479587)  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Kommentaarid: | |